रंग-गुलाल और फूलों से खेली होली
श्री कृष्ण चिंतन मानव सेवा समिति की खंडेलवाल ग्राउंड पर चल रही भागवत कथा के चौथे दिन संतश्री हरि माधव शास्त्री के सानिध्य में भगवान श्रीकृष्ण का जन्मोत्सव धूमधाम से मनाया गया।
गुरुवार को कथा में भक्तों ने भगवान श्रीकृष्ण का जन्मोत्सव धूमधाम के साथ मनाते हुए रंग गुलाल और फूलों की होली खेली। महालक्ष्मी महिला मंडल ने श्रीकृष्ण चिंतन मानव सेवा समिति ने भविष्य में निर्मित होने वाली निशुल्क अस्पताल के लिए पांच हजार रुपए की राशि दान में दी। समिति ने महालक्ष्मी मंडल की सभी बहनों का पूज्य संत ने सम्मान किया। बाल कृष्ण के रूप में बबली खंडेलवाल का बालक आकर्षण का केंद्र रहा। इस अवसर पर एक छोटी बालिका रतना देशचंद्र बोहरा ने एक सुंदर भजन प्रस्तुत किया। इस अवसर पर अनोखी लाल खंडेलवाल, सोभाल सिंह भाटी, देवी सिंह परमार, मोहन बाबू शर्मा, डॉ. रतन, नरेंद्र भाटी, अवधनारायण सोनी, मधु परमार, महेंद्र परमार, कुमेर सिंह,सोनू मेवाड़ा, देशचंद्र बोहरा, आदित्य भूतिया आदि मौजूद थे।
गुरुवार को श्रीमद भागवत कथा में भगवान श्रीकृष्ण का जन्मोत्सव मनातीं महिलाएं।
hin_Deva hin_Deva hin_Deva awa_Deva